
Hogyan tudjuk mérni a mikro- és kisvállalkozások versenyképességét?

A mikro-, kis- és középvállalkozások kiemelkedő szerepet töltenek be a magyar gazdaságban, ezt mutatja az a 2009-es KSH adat is, amely szerint a vállalkozások 99,8%-a tartozik bele ebbe a méretkategóriában, s a vállalkozási szférában foglalkoztatottak 71%-a dolgozik mikro-, kis- vagy középvállalatoknál. Az Európai Unión belül felismerték, hogy a a lisszaboni célkitűzések teljesítéséhez elengedhetetlen a kis- és középvállalkozások versenyképességének javítása. Azonban a statisztikai mutatók alapján az látható, hogy a magyar kis- és középvállalkozások eredményessége elmarad az európai uniós átlagtól. Emiatt tartottuk fontosnak, hogy részletesen áttanulmányozzuk a magyar kkv-k versenyképességének mérésére vonatkozó eddigi hazai kutatáso! kat. Dolgozatunkban ezeket a kutatásokat szeretnénk továbbgondolni, s egy saját versenyképességi-index kidolgozásán keresztül megvizsgálni, hogy melyek azok a külső és belső tényezők,melyek hatással lehetnek ezen vállalkozások versenyképességére és mely tényezők megváltoztatásával nyílik lehetőség a versenyképességük gyors növelésére.



